དེ་ལྟར་བོད་རྗེ་སྲོང་བཙན་སྒམ་པོས་མ་འོངས་པའི་དུས་སུ་ཆོས་ལུགས་དཔུང་ཁག་དང་འབྱུང་བའི་ངན་སྤྱོད་རྩུབ་རགས་དང་རང་ཁེ་གཞན་གནོད།མཚན་སྙན་གྲགས་དང་རྒྱུ་ནོར་གཉེར་བ།བདེ་བར་ཆགས་པ།འགྲན་སེམས་ཆེ་བ་བཅས་ལུས་ངག་ཡིད་གསུམ་གྱི་ཚུལ་མིན་བྱ་སྤྱོད་དག་ལ་སྔ་མོ་ནས་སྔོན་འགོག་དང་དགག་པ་བརྒྱབ་སྟེ།དེ་ནི་སངས་རྒྱས་བསྟན་པའི་དགྲ་བོ་འབའ་ཞིག་ཡིན་པ་དང་ངེས་པར་སྤོང་དགོས་པར་བསྟན་པ་ནི།ཟས་ཀྱི་དྭངས་མ་ཏིང་འཛིན་བདེ་གསལ་ཟོ།སྒོམ་གྱི་དྭངས་མར་བླ་མའི་གདམས་ངག་འཐུང་།གོས་ཀྱི་དམ་པར་སྡོམ་ཁྲིམས་གཙང་མར་བསྲུངས་སྲུངས།རྒྱན་གྱི་མཛེས་པར་མ་བཅོས་རང་སར་ཞོགཅེས་ཆོས་པ་རྣམ་དག་ཅིག་བྱེད་པར་རེ་བ་ནན་མོ་བཏོན་ནས་སངས་རྒྱས་ཆོས་ལུགས་ཀྱི་ལྟ་བ་དང་མཐུན་པར་གསུངས་ནི་བསླབ་བྱ་འདིའི་བརྗོད་བྱ་དངོས་ཡིན།